Polițiștii Secţiei 3 Poliție Rurală Râciu – Inspectoratului de Poliție Judeţean Mureș, sub supravegherea Parchetului de pe lângă Judecătoria Târgu Mureș, au pus în executare miercuri, 6 martie, 21 de mandate de percheziție domiciliară în județul Mureș, într-un dosar penal de tăiere ilegală și furt de arbori.
"În fapt, din octombrie 2023 și până în prezent, cu instigarea unui angajat din domeniul silvic, mai multe persoane ar fi sustras cantități însemnate de material lemnos. Patru mandate de aducere vor fi puse în aplicare. Acțiunea beneficiază de suportul de specialitate al Direcției Operațiuni Speciale. La activități participă luptători din cadrul Serviciului pentru Acțiuni Speciale Mureș, polițiști ai Serviciului de Ordine Publică Mureș, Serviciului Criminalistic Mureș, Poliției Municipiului Târgu Mureș și jandarmi", a informat Biroul de presă al Inspectoratului de Poliție Județean Mureș.
(Redacția)